《草堂寺寻无名法师诗》
南北朝·刘孝先

飞镜点青天，横照满楼前。深林生夜冷，复阁上宵烟。

叶动花中露，湍鸣暗里泉。竹风声若雨，山虫听似蝉。

摘果仍荷藉，酌水用花传。一卮聊自饮，万事且萧然。

作者简介：南朝梁彭城安上里人。刘孝绰弟。初为武陵王萧纪主簿。随纪迁转安西将军纪室。后归梁元帝，为黄门侍郎，迁侍中。兄弟并善五言诗，见重于世。